ลุ้นรายชื่อ 2 เอกชน ยื่นประมูลรถไฟทางคู่ “เด่นชัย-เชียงของ” 3 สัญญา รู้ผล 9 ก.ค.นี้
รฟท.เผยรถไฟทางคู่ "เด่นชัย-เชียงของ" 3 สัญญามีผู้ยื่น 2 รายต่อสัญญา รู้ผล 9 ก.ค.
รฟท.เผยรถไฟทางคู่ "เด่นชัย-เชียงของ" 3 สัญญามีผู้ยื่น 2 ราย รู้ผล 9 ก.ค.
18 พ.ค. 2564

รายงานข่าวระบุว่า จากกรณีที่การรถไฟแห่งประเทศไทย (รฟท.) เปิดให้ยื่นซองประมูลสำหรับโครงการก่อสร้างรถไฟทางคู่สายเด่นชัย-เชียงราย-เชียงของ มีทั้งหมด 3 สัญญา
โดยสัญญาที่ 1 ช่วงเด่นชัย-งาว ระยะทาง 103 กม. มีผู้ยื่นซองประมูล 2 ราย จากทั้งหมดที่เข้าซื้อซอง 17 ราย และเสนอราคาต่ำสุดที่ 26,568 ล้านบาท จากราคากลาง 26,599 ล้านบาท
สัญญาที่ 2 ช่วงงาว-เชียงราย ระยะทาง 132 กม. มีผู้ยื่นซองประมูล 2 ราย จากทั้งหมดที่เข้าซื้อซอง 18 ราย และเสนอราคาต่ำสุด 26,900 ล้านบาท จากราคากลาง 26,913 ล้านบาท
และสัญญาที่ 3 ช่วงเชียงราย-เชียงของ ระยะทาง 87 กม. มีผู้ยื่นซองประมูล 2 ราย จากทั้งหมดที่เข้าซื้อซอง 16 ราย และเสนอราคาต่ำสุดที่ 19,300 ล้านบาทจากราคากลาง 19,406 ล้านบาท
โดยในวันพรุ่งนี้ (19 พ.ค.2564) จะเปิดให้ยื่นเอกสารทางด้านเทคนิค และตรวจคุณสมบัติด้วย ทั้งนี้คาดว่าจะใช้ระยะเวลาตรวจสอบประมาณ 1 เดือน ทั้งนี้คาดว่าจะจะประกาศผู้ชนะได้ในวันที่ 9 ก.ค.นี้ หลังจากเสนอต่อคณะกรรมการ รฟท.ในช่วงต้นเดือน ก.ค.
อนึ่งก่อนหน้านี้มีการคาดการณ์ว่า บริษัท ช.การช่าง จำกัด (มหาชน) หรือ CK และบริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน) หรือ STEC ,บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ,บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ และบริษัท เนาวรัตน์พัฒนาการ จำกัด (มหาชน) หรือ NWR จะเข้าร่วมการประมูลดังกล่าว